钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 念奴娇〈中秋〉 赵彦端
## 钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 念奴娇〈中秋〉 赵彦端

姮娥万古，弄清光、常共山青水绿。我欲蓬莱风露顶，
渺视寰瀛一粟。携手群仙，广寒游戏，玉砌琉璃屋。归
来一笑，葛陂还访骑竹。　此夕纵饮清欢，吸寒辉万
丈，快如飞瀑。倾倒银河斟斗枃，莫问人间荣辱。独倚
阑干，浩歌长啸，惊堕云飞鹄。乱呼蟾兔，捣霜为驻颜
玉。